**Stjórnarfundur DSÍ 14. júní 2019**

Mætt voru: Bergrún Stefánsdóttir (BS), Sandra Baldvinsdóttir (SB), Óskar Eiríksson (ÓE), Guðbjörn Sverrir Hreinsson (GSH), Eva Björk Sveinsdóttir (EBS) og Örn Ingi Björgvinsson (ÖIB). Jóhann Gunnar Arnarsson (JGA) var fjarverandi.

1. **Nefndir (landsliðsnefnd, útbreiðslunefnd, fjáröflunarnefnd, mótanefnd og laganefnd).** Samþykktar voru reglur um fjáröflunarnefnd og útbreiðslunefnd. ÓE sér um að setja reglurnar á heimasíðuna. Tilnefningar í nefndir hafa borist frá HK og DÍH. Ákveðið var að sameina fjáröflunarnefnd og útbreiðslunefnd. Eftirfarandi voru skipaðir í nefndir:
	1. Landsliðsnefnd:

 Esther Inga Nielsdóttir, formaður.

 Kalina Klopova

 Hildur Ýr Arnardóttir

 Sandra Baldvinsdóttir.

* 1. Útbreiðslu- og fjáröflunarnefnd:

 Óskar Eiríksson, formaður

 Kjartan Brigisson

 Eva Sveinsdóttir

 Örn Ingi Björgvinsson

* 1. Mótanefnd:

Kjartan Birgisson, formaður

 Auður Haraldsdóttir

 Hrafn Ómar Gylfason

 Bergrún Stefánsdóttir

* 1. Laganefnd:

 Sandra Baldvinsdóttir, formaður.

 Atli Már Sigurðsson

 Ólafur Már Hreinsson

 Guðbjörn Sverrir Hreinsson

Ákveðið var að bæta við nefndarmönnum ef þörf er á og berist fleiri tilnefningar frá aðildarfélögum eða einstaklingum. ÓE setur upplýsingar um nefndirnar á heimasíðuna.

1. **Gagnageymsla.** Skoðað var að færa gagnageymslu í gegnum ÍSÍ/Advania í O365. Kostnaður er 3.080 kr. á mánuði og sendir ÍSÍ senda reikninga á þriggja mánaða fresti.Ákveðið var að hafa gagnageymslu óbreytta að sinni.
2. **Landslið og reglur um styrki.** Send hafa verið boðsbréf til para sem hafa keppnisrétt á heimsmeistaramót í Junior II latín, Istanbúl, Tyrklandi, sem verður haldið 23. nóvember 2019. Einnig hafa verið send boðsbréf vegna heimsmeistaramóts fullorðinna í latín. BS mun skoða hvaða reglur gilda um styrki á mót.
3. **Framkvæmdastjórastaða.** BS upplýsti að Anna Claessen framkvæmdastjóri DSÍ hefur afhent annað læknisvottorð, sem gildir frá 1. júní til 30. júní 2019. Uppsagnarfrestur Önnu rennur út 1. ágúst, þannig að ráða þarf framkvæmdastjóra frá þeim tíma. BS vék svo af fundi undir þessum dagskrárlið. Stjórn gerir að tillögu að formaður stjórnar verði jafnframt framkvæmdastjóri. Það horfir til einföldunar og er skilvirkara. Þá er starf formanns of umfangsmikið til að hægt sé að ætlast til þess að því sé sinnt í sjálfboðastarfi. Þetta fyrirkomulag er til í öðrum samböndum innan ÍSÍ. GSH kynnir þessa tillögu fyrir aðildarfélögunum og gefur þeim 2 vikna frest til athugasemda ef einhverjar eru. ÓE aflar upplýsinga um núverandi kjör framkvæmdatjóra.
4. **Erindi Söru og Nico frá 3.** **og 13 júní 2019.** Parið óskar eftir því að fá, auk afreksstyrks, styrk vegna þjálfara á dansmót erlendis, fyrir einkatímum erlendis, sjúkraþjálfun, nudd o.fl. Einnig óskar parið svara við því af hverju styrkur frá DSÍ hafi verið lægri á árinu 2018 en 2017. Þá er óskað upplýsinga um úthlutun afreksstyrks á árinu 2019 og hvort fyrir liggi dagskrá fyrir landsliðið fyrir árið 2019. BS gerir drög að svarbréfi.
5. **Keppnisbann á UMSB.** ÍSÍ tilkynnti 6. júní 2019 að UMSB hefur verið sett í keppnisbann með vísan til greinar 8.1. í lögum ÍSÍ, vegna vanskila á starfsskýrslu ÍSÍ. Bannið nær til allra iðkenda félagsins. Til að aflétta keppnisbanni verður félagið að ganga frá skilum á starfsskýrslu í Felix.
6. **Erindi frá Dansfélaginu Bíldshöfða.** Félagið leggur til að nýju pari, Birni Sverri Ragnarssyni og Brigittu Dröfn Björnsdóttur, verði bætt inn í landsliðið skv. 8. gr. reglna um val í landsliðið. Stjórn hefur leitað umsagnar landsliðsþjálfara sem er jákvæð. Samþykkt var að bæta parinu við landsliðið. BS tilkynnir Dansfélaginu Bíldshöfða ákvörðunina og SB lætur landsliðsnefnd vita.
7. **Bankamál.** Undirrituð voru umboð til úttekta og/eða upplýsingaöflunar hjá Íslandsbanka fyrir nýja stjórn.
8. **Landsliðsþjálfarar.** Samþykkt var að halda áfram samstarfi við núverandi landsliðsþjálfara.
9. **Erindi frá Búlgaríu.** Dansíþróttasambandið í Búlgaríu (BDSF) óskar eftir því að DSÍ falli frá kröfu um bætur vegna ferðakostnaðar á heimsmeistaramót í Junior II standard sem átti að halda á árinu 2016 en var fellt niður. Fram kemur í erindinu að þetta sé liður í því að endurreisa fjárhagsstöðu BDSF og tryggja áfram tilvist BDSF, m.a. innan WDSF. Samþykkt.
10. **Önnur mál.**
	1. Keppnir**.** Ákveðið var að fela mótanefnd að bóka íþróttasali fyrir dansmót á árinu 2020.
	2. Heimasíða og facebook síða. Samþykkt var að það er hlutverk framkvæmdastjóra að sjá um að setja inn fréttir o.fl. ÓE fer yfir heimasíðuna og betrumbætir.
	3. Næsti fundur.Ákveðið var að halda fund 21. ágúst kl. 17.

Þannig fram farið.

Sandra Baldvinsdóttir